Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 634

22. Cikk A Szektorok közötti és a nemzetközi szervezetekkel fenntartott kapcsolatok Az Irodák igazgatói – miután lefolytatták az Alapokmány, az Egyezmény és az illetékes értekezletek vagy közgyűlések határozatai által előírt megfelelő konzultációt és koordinációt – megállapodhatnak abban, hogy megszervezik két vagy három Szektor tanulmányi csoportjainak közös üléseit, hogy tanulmányozzák a közös érdeklődésre számot tartó kérdéseket és azokról ajánlástervezeteket készítsenek. Ezen ajánlástervezeteket az érintett Szektor illetékes értekezletei vagy közgyűlései elé kell terjeszteni. A Szektor értekezletein vagy közgyűlésein tanácskozási jogkörrel részt vehet a főtitkár, a főtitkár-helyettes, a többi Szektor Irodájának igazgatói vagy az ő képviselőik, valamint a Rádiószabályozási Testület tagjai. Szükség esetén tanácskozási jogkörrel meghívhatják a Főtitkárság vagy bármely más Szektor képviselőit, amely Szektor nem tartotta szükségesnek azt, hogy képviselve legyen. Ha valamely Szektort meghívják a nemzetközi szervezet ülésén való részvételre, annak igazgatója jogosult arra, hogy intézkedjék tanácskozási jogkörrel való képviselete iránt, figyelembe véve a jelen Egyezmény 107. pontjának rendelkezéseit. II. FEJEZET PP-98 Az értekezletekre és közgyűlésekre vonatkozó különös rendelkezések PP-02

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes